ตามประมวลกฎหมายแพ่งและพาณิชย์ มาตรา 1435 ระบุว่าอย่างไร
A. การหมั้นจะทำได้ต่อเมื่อชายและหญิงมีอายุสิบเจ็ดปีบริบูรณ์แ ล้ว การหมั้นที่ฝ่าฝืนบทบัญญัติวรรคหนึ่งเป็นโมฆะ
B. อายุความ 1 ปีนั้นยกขึ้นต่อสู้ได้แต่โดยบุคคลซึ่งเป็นทายาท หรือบุคคลซึ่งชอบที่จะใช้สิทธิของทายาท หรือโดยผู้จัดการมรดก  
C. ถ้าผู้ทำพินัยกรรมได้โอนไปโดยสมบูรณ์ ซึ่งทรัพย์สินอันเป็นวัตถุแห่งข้อกำหนดพินัยกรรมด้วยความตั้งใจ ข้อกำหนดพินัยกรรมนั้นเป็นอันถูกเพิกถอนไป วิธีนี้ให้ใช้รวมไปถึง เมื่อผู้ทำพินัยกรรมได้ทำลายทรัพย์สินนั้นด้วยความตั้งใจ
D. บุคคลใดตาย มรดกย่อมตกทอดแก่ทายาท
คำตอบได้แก่ A.  เนื่องจาก 

การหมั้น ม. 1435 การหมั้นทำได้ต่อเมื่อชายและหญิง มีอายุ 17 ปี บริบูรณ์แล้ว มิเช่นนั้นเป็นโมฆะ ม. 1437 การหมั้นจะสมบูรณ์ เมื่อฝ่ายชายได้ส่งมอบโอนทรัพย์สินอันเป็นของหมั้น ให้แก่หญิงเพื่อเป็นหลักฐานว่าจะสมรสด้วย ว.2 เมื่อหมั้นแล้วให้ของหมั้นตกเป็นสิทธิแก่หญิง ม. 1439 เมื่อมีการหมั้นแล้ว ฝ่ายใดผิดสัญญาหมั้น อีกฝ่ายมีสิทธิเรียกให้รับผิดใช้ค่าทดแทน ในกรณีที่ฝ่ายหญิงผิดสัญญาหมั้นให้คืนของหมั้นด้วย ม. 1440 ค่าทดแทนอาจเรียกได้ดังต่อไปนี้ 
(1) ทดแทนความเสียหายต่อกายหรือชื่อเสียง
(2) ทดแทนความเสียหายจากการที่คู่หมั้น บิดามารดา หรือผู้กระทำการแทน ได้ใช้จ่ายเนื่องในการเตรียมการสมรสตามสมควรและโดยสุจริต 
(3) ทดแทนความเสียหายจากการที่คู่หมั้นได้จัดการทรัพย์สินหรือการอื่นเกี่ยวแก่อาชีพหรือทางทำมาหาได้ของตนไปโดยสมควรด้วยคาดหมายว่าจะได้มีการสมรส 

ม. 1447 ค่าทดแทนพึงใช้กันตามหมวดนี้ให้ศาลวินิจฉัยตามควร ว.2 สิทธิเรียกร้องค่าทดแทนตามหมวดนี้ นอกจากค่าทดแทนความเสียหายจากค่าใช้จ่ายในการเตรียมงานสมรสตามมาตรา 1440(2) ไม่อาจโอนกันได้และไม่ตกทอดถึงทายาท เว้นแต่สิทธินั้นจะได้รับสภาพกันไว้เป็นหนังสือหรือผู้เสียหายได้ฟ้องคดีตามสิทธินั้นแล้ว
กฎหมายมรดก-พินัยกรรม,ประมวลกฎหมายแพ่งและพาณิชย์